# Variada

La variada, verada o vidriada (Diplodus vulgaris) és un peix teleosti de la família dels espàrids i de l'ordre dels perciformes freqüent a les costes del mar Mediterrani.

## Morfologia

* Pot arribar als 45 cm de llargària total i assolir els 1.300 g de pes.
* Cos alt, ovalat i comprimit lateralment.
* El perfil cefàlic és recte o una mica còncau.
* El morro és agut i la boca és una mica protràctil i disposa d'incisius i molars.
* L'aleta dorsal és llarga. Les pectorals, llargues i punxegudes, arriben fins als radis tous de la dorsal. Les pèlviques i l'anal són petites. La caudal és escotada.
* El dors és de color marró. Els costats són platejats amb 7-9 línies longitudinals daurades.
* Té una taca negra molt grossa a la part posterior del cap (des de la línia dorsal fins a l'angle de l'opercle).
* Té una altra taca negra a la base del peduncle caudal (present, d'altra banda, a tot el gènere).
* Aletes ventrals negres i costats amb bandes blaves i daurades.

## Reproducció

És hermafrodita proteràndric. Als 2 anys, i quan fa 17 cm, ja és madur sexualment. Es reprodueix durant la tardor. Els ous i les larves són planctòniques.

## Alimentació

És omnívor: menja crustacis, cucs, mol·luscs i algues.

## Hàbitat

És una espècie litoral costanera que viu als rompents, als ports i a fons rocallosos fins als 100 metres, però es troba principalment entre els 2 metres i els 25 metres. Pot trobar-se a praderies i a fons sorrencs.

## Distribució geogràfica

Es troba a les costes de l'Atlàntic oriental (des de la Mar Cantàbrica fins a Cap Verd i les Illes Canàries, i, també, des d'Angola fins a Sud-àfrica), de la Mediterrània i de la mar Negra.

## Costums

* És una espècie gregària que forma moles molt nombroses i sedentàries, fins i tot amb altres espàrids.
* A zones amb fort pendent forma moles molt nombroses en aigües lliures.

## Pesca

Es captura amb tremalls, volantí i palangre.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* ↑ «Variada». Gran Enciclopèdia Catalana. Barcelona: Grup Enciclopèdia Catalana.
* ↑ Bauchot, M.-L., 1987. Poissons osseux. p. 891-1421. A W. Fischer, M.L. Bauchot i M. Schneider (editors) Fiches FAO d'identification pour les besoins de la pêche. (rev. 1). Méditerranée et mer Noire. Zone de pêche 37. Vol. II. Commission des Communautés Européennes and FAO, Roma, Itàlia.
* ↑ IGFA, 2001. Database of IGFA angling records until 2001. IGFA, Fort Lauderdale, Estats Units.
* 1 2 FishBase (anglès)
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'introducció a la naturalesa, 13. ISBN 84-273-6013-4. Plana 181.
* ↑ Bauchot, M.-L. i J.-C. Hureau, 1990. Sparidae. p. 790-812. A J.C. Quero, J.C. Hureau, C. Karrer, A. Post i L. Saldanha (editors) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* ↑ Sala, E. i E. Ballesteros, 1997. Partitioning of space and food resources by three fish genus Diplodus (Sparidae) in a Mediterranean rocky infralittoral ecosystem. Mar. Ecol. Prog. Ser. 152:273-283.
* 1 2 Mas Ferrà, Xavier i Canyelles Ferrà, Xavier: Peixos de les Illes Balears. Plana 181.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.

## Enllaços externs

* BioLib (anglès)
Viccionari